**INSTITUT ZA ETNOLOGIJU I FOLKLORISTIKU**

**Šubićeva 42, 10 000 Zagreb**

**E-mail:** [**institut@ief.hr**](mailto:institut@ief.hr)

Na temelju Programskog ugovora zaključenog s Ministarstvom znanosti i obrazovanja dana 8. prosinca 2023. (urbroj: 9-03-01/18-23-03) i Dodatka 1. Programskog ugovora zaključenog s Ministarstvom znanosti, obrazovanja i mladih dana 12. prosinca 2024. (urbroj: 9-03-01/05-24-06-05), te Odluke Znanstvenog vijeća Instituta za etnologiju i folkloristiku *(dalje u tekstu: Institut)* od 21. i 22. kolovoza 2025. godine (urbroj: 3-02/10-25-01-01), a u skladu s člankom 57. Statuta Instituta za etnologiju i folkloristiku, Institut raspisuje

## NATJEČAJ

## za popunu upražnjenog sistematiziranog radnog mjesta:

* Voditelj ustrojstvene jedinice 4 – **voditelj Dokumentacije Instituta za etnologiju i folkloristiku** – radno mjesto I. vrste - 1 izvršitelj/ica na neodređeno vrijeme

Osim općih uvjeta za zasnivanje radnog odnosa pristupnici trebaju ispunjavati i sljedeće uvjete:

završen sveučilišni diplomski ili integrirani prijediplomski i diplomski studij humanističkog smjera, najmanje tri godine radnog iskustva na istim ili sličnim poslovima, znanje rada na računalu.

Uz pisanu prijavu pristupnici za radno mjesto moraju priložiti: životopis s opisom dosadašnjeg rada, presliku potvrde o završenom sveučilišnom diplomskom studiju/ integriranom preddiplomskom i diplomskom sveučilišnom studiju iz područja humanističkih znanosti, elektronički zapis HZMO-a o podacima evidentiranim u HZMO-u.

Na temelju čl. 13. Zakona o ravnopravnosti spolova na oglas se mogu javiti osobe oba spola.

Pristupnici koji se pozivaju na pravo prednosti prilikom zapošljavanja sukladno:

1) čl. 102. Zakona o hrvatskim braniteljima iz Domovinskog rata i članovima njihovih obitelji,

2) čl. 9. Zakona o profesionalnoj rehabilitaciji i zapošljavanju osoba s invaliditetom,

3) čl. 47 Zakona o civilnim stradalnicima iz Domovinskog rata,

uz pisanu prijavu na natječaj i dokaze o ispunjavanju uvjeta, dužni su priložiti i sve potrebne dokaze prema navedenim Zakonima. Popis dokaza za pristupnike koji se pozivaju na pravo prednosti sukladno Zakonima navedenim pod 1) i 3) dostupan je na poveznici na internetskoj stranici Ministarstva hrvatskih branitelja: <https://branitelji.gov.hr/zaposljavanje-843/843>

**Rok za podnošenje prijava na natječaj:** 30 dana od njegove objave u „Narodnim novinama“, mrežnim stranicama Hrvatskog zavoda za zapošljavanje te na mrežnim stranicama Instituta.

Sva natječajna dokumentacija podnosi se isključivo u elektroničkom obliku, u PDF formatu, na e-adresu: [**institut@ief.hr**](mailto:institut@ief.hr) s obaveznom naznakom u predmetu poruke „Za natječaj“.

Nepotpune i nepravodobne prijave neće se razmatrati.

O rezultatima izbora pristupnici će biti obaviješteni isključivo putem web stranice Instituta <https://www.ief.hr/o-institutu/natjecaji/> u roku od 8 dana od donošenja odluke o izboru.

Natječaj se provodi sukladno odredbama Pravilnika o raspisivanju i provedbi javnih natječaja koji je dostupan na poveznici <https://www.ief.hr/wp-content/uploads/2019/12/Pravilnik-o-raspisivanju-i-provedbi-javnih-natjecaja-IEF.pdf>.

Institut za etnologiju i folkloristiku